এ বিধিমালায় আরো বলা হয়েছে, শেয়ারহোল্ডারদের সভায় নির্বাচন অনুষ্ঠিত হবে। এ ধরনের সভা সাধারণত কোম্পানির প্রধান কার্যালয়ে অনুষ্ঠিত হবে, তবে পর্যাপ্ত জায়গা না থাকলে তা কাছাকাছি অন্য কোথাও হতে পারে। নির্বাচনের তারিখ, সময়, স্থান ও অন্যান্য বিষয় এবং পরিচালকের সংখ্যা নির্বাচনের ৬০ দিন আগে দুটি জাতীয় দৈনিকে বিজ্ঞপ্তির মাধ্যমে প্রকাশ করতে হবে। নির্বাচনী সভা কোম্পানির পরিচালনা পর্ষদের চেয়ারম্যান ও লিখিতভাবে মনোনীত যেকোনো পরিচালকের সভাপতিত্বে অনুষ্ঠিত হবে।